- Vi begynner å nærme oss smertegrensa, sier Leif Peder Roald, leder i forvaringsavdelingen i Trondheim fengsel.
I år fikk fengselet kuttet 2,6 millioner kroner i budsjettet av Kriminalomsorgen region nord, som fordeler midlene. Til neste år må de kutte to nye millioner. Årets fengselsbudsjett er like over 155 millioner kroner, og kuttene vil i hovedsak gå ut over investeringer og vedlikehold.
- Men den generelle reduksjonen i midlene vil nødvendigvis gå ut over det tilbudet vi kan gi innsatte, sier Roald.